Philippi-kokoelma

**Philippi-kokoelma** on yksityiskokoelma uskoon, uskontoon ja hengellisyyteen liittyviä päähineitä. Sen on kerännyt Saarbrückenissä Saksassa asuva yrittäjä ja telekommunikaatioyrityksen toimitusjohtaja Dieter Philippi.  Kokoelma ei ole toistaiseksi suuren yleisön nähtävillä, mutta siitä kiinnostuneet voivat sopia vierailuajan puhelimitse. Kokoelma sijaitsee Saksassa Kirkelin kaupungissa Saarlandin osavaltiossa.

## Kokoelma

Philippi-kokoelman keskeisen sisällön muodostavat yli viisisataa päähinettä, jotka ovat peräisin kristinuskosta, islamista, juutalaisuudesta, cao dai –uskonnosta, shintolaisuudesta, buddhalaisuudesta, sikhiläisyydestä, vapaakirkoista, suufilaisuudesta, anabaptismista ja muista uskonnollisista yhdyskunnista.

Kokoelmassa on lisäksi yli sata muuta kirkollista esinettä, kuten esimerkiksi paavin kenkiä, ylipapin käsineitä, pallium-nauhoja, pektoraaleja, piispan sormuksia, paaville kuulunutta posliinia, sutaanien vyönauhoja,  kardinaalien viittoja ja paljon muuta. 

Lisäksi kokoelmaan kuuluu 52 pektoraalia (pektoraalinauhaa), jotkut niistä valmistettu erittäin suuritöisesti punomalla. Roomalaiskatolisessa kirkossa paavi, kardinaalit, piispat ja apotit kantavat rintaristiä pektoraalissa.

## Kokoelman ajatus ja tarkoitus
Päähineellä on alun perin ollut päätä suojaava tarkoitus. Historian kuluessa sille tuli myös symbolinen merkitys: päähine kertoi sitä kantavan henkilön syntyperästä, asemasta, ammatista, varallisuudesta sekä hierarkiasta. Kolmantena tuli koristava tarkoitus.

Kirkolliset ja uskonnolliset päähineet muodostavat pienen osa kaikista päähineistä. Niistä voi tehdä johtopäätöksiä henkilön varallisuudesta ja asemasta. Lisäksi monilla päähineillä kalliista, harvinaisista ja arvokkaista materiaaleista materiaaleista tehdyillä tai jalokiviä ja -metalleja sisältävillä päähineillä on koristava tarkoitus. Päähineiden suojaava tarkoitus ei enää ole niin merkittävä kuin ennen.

## Näyttelyt
* Lokakuu 2010 -  heinäkuu 2011: Saksan hygieniamuseo esittelee osan kokoelmasta Dresdenissä näyttelyssään „Uskon voima“ (Kraftwerk Religion)
* Maaliskuu – huhtikuu 2011: Sparkasse-pankki Saarbrücken, pääkonttori (Am Neumarkt)
* 3. heinäkuuta – 30. lokakuuta 2011: näyttely Alles Kopfsache - Hut, Helm, Tuch & Co., Westfalen-Lippen alueellinen yhdistys – Teollisuusmuseo, Henrichshütte, Hattingen, Saksa
* 16. heinäkuuta – 25. syyskuuta 2011: Triq Il-fosos Citadel, Victoria, Gozo, Malta

## Kuvagalleria

Kuva:Kalansowa.jpg|Kalansowa (Kalansoah, Qalansuwah, Kalansawa) - koptilais-ortodoksisessa kirkossa tätä päähinettä käyttävät piispat ja munkkisäätyyn kuuluvat papit.
Kuva:Soli Deo Papst.jpg|Pileolus (Soli Deo, [Zucchetto], pieni päälaen peittävä päähine) paavin vaatetukseen kuuluva valkoisesta moiré-silkistä valmistettu päähine.
Kuva:Sagharvart.jpg|Sagharvart – Armenian apostolisen kirkon ylipappien käyttämä päähine. 
Kuva:Saturno Erzbischof.jpg| Saturno (Cappello Romano) arkkipiispalle kuuluva runsain kultanauhoin ja koruompelein koristeltu päähine.
Kuva:Shtreimel.jpg| Schtreimel – hasidilaisjuutalaisten sabattina ja juhlapäivinä käyttämä päähine.
perrow="5">
Kuva:Barett Kurhessen Waldeck.jpg| Baretti Kurhessen-Waldeck – protestanttisten pappien kirkon ulkopuolella tapahtuvissa virkatehtävissä kaavun kanssa käyttämä päähine.
Kuva:Tam Quang Mao.jpg| Tam Quam Mao – cao dai -uskonnossa sinisen osaston kardinaalien käyttämä päähine.
Kuva:PAN ZVA Hut mit den langen Ohren.jpg|Pan Zva (hattu, jossa on pitkät korvat) – Tiibetin buddhalaisen Nyingma-koulukunnan oppineiden, panditojen, käyttämä päähine.
Kuva:Imam Sarik.jpg| Imam Sarik – erityisesti Egyptissä islamilaisten esirukoilijoiden ja imaamien käyttämä päähine
Kuva:Rote Loafer Papst Benedikt.jpg| Punaiset kengät, italialaisen suutari Adriano Stefanellin paavi Benedictus XVI:lle valmistamat kengät.


## Lähteet

## Kirjallisuutta
*
* p. 92

## Aiheesta muualla
* Philippi-kokoelman kotisivu
* Lehtiartikkeleita
*  Blog The Philippi Collection